Agluonos ąžuolas
55°22′14″š. pl. 22°26′23″r. ilg.﻿ / ﻿55.37049°š. pl. 22.43983°r. ilg.﻿ / 55.37049; 22.43983 Agluonos ąžuolas – išskirtinis ąžuolas, augantis Tauragės rajono savivaldybėje, Mažonų seniūnijoje, Vėžalaukio kaime, 1,5 km į pietryčius nuo Lomių. Link jo veda rodyklės, pastatytos kelio  4520  Šakvietis–Lomiai–Eidintai  kryžkelėje į Uosvietį, toliau – pravažiavus tiltą per Agluoną. Ąžuolas auga pamiškėje, pasiekiamas nuo žvyrkelio praėjus ganyklomis. Aukštas medis iškyla stačiame Agluonos slėnio šlaite. Aptvertas, pažymėtas informacine lentele. Valstybės saugomu paskelbtas 1960 m. Medis patenka į Tauragės miškų urėdijos Batakių girininkijos (631 kv., 45 skl.) teritoriją.